Source: http://sporttim.ro/tag/uvt-agroland
Timestamp: 2019-05-26 22:08:53+00:00

Document:
Ultimele stiri despre UVT Agroland - sporttim.ro
Arhiva etichetelor: UVT Agroland
CSM Volei-Alba – CSM Lugoj 4:0 la ”Cupa Blajului 2018”. Serbia, cu Pušić (UVT Agroland), unica fără set cedat în faza I la ”Mondialul” nipon
sâmbătă 6 oct. 2018, de webmaster
Prim-divizionarele bănățene de volei feminin UVT Agroland Timișoara și CSM Lugoj participă la finalul acestei săptămâni la "Cupa Blajului 2018", un triunghiular organizat de CSM Volei-Alba Blaj și în care fiecare meci se va disputa în cel puțin patru seturi. Iar la fel ca săptămâna trecută, la "Cupa Timișoara 2018", câștigată de clubul ardelean, pentru formația antrenată de Bogdan Paul nu vor juca Andreea Petra, incomplet refăcută după accidentarea la gleznă suferită la lotul național al României, și noua achiziție Teodora Pušić, care s-a calificat alături de reprezentativa de volei feminin a Serbiei în faza a doua a turneului final al Campionatului Mondial din Japonia.
Publicat în Volei	| Etichete CSM Lugoj, CSM Volei-Alba Blaj, Cupa Blajului 2018, Teodora Pusic, UVT Agroland, volei feminin, Zoran Terzic	| Lasă un comentariu
Program schimbat. UVT Agroland începe Divizia A1 cu două jocuri acasă, cu echipele ardelene
marți 4 sept. 2018, de webmaster
Operațiune efectuată din nou. A fost schimbat programul Diviziei A1 de volei feminin, după ce formațiile și CSU Medicina Târgu Mureș și CSU Oradea, o nou-promovată, s-au retras din viitoarea ediție a elitei. La sediul Federației Române de Volei a fost stabilit astăzi țintarul Diviziei A1 de volei feminin în sezonul 2018-2019, conform căruia UVT Agroland Timișoara va disputa primul meci din campionat în compania echipei U NTT Data Cluj, la 27 octombrie, pe teren propriu, tot acasă urmând a juca și în etapa a II-a, cu vicecampioana din Blaj.
Publicat în Volei	| Etichete CSM Lugoj, Divizia A1, modificare program, Tabela Berger, UVT Agroland, UVT Agroland - U Cluj, volei feminin	| Lasă un comentariu
Bogdan Paul: „Vom avea un lot cel puțin la fel de competitiv”. UVT Agroland, reluarea pregătirilor
sâmbătă 18 aug. 2018, de webmaster
UVT Agroland Timișoara, ocupantă a locului 5 în sezonul de debut în elita Divizia A1 și viitoare participantă de la toamnă în cupele europene, a început vineri să pregătească campania 2018-2019. Reunirea lotului condus de Bogdan Paul a fost în efectiv redus, deoarece patru jucătoare sunt la loturile naționale, în timp ce conducerea clubului se află în negocieri avansate cu încă două voleibaliste. Tehnicianul formației de pe Bega este optimist că până la plecarea în cantonamentul de la Chile Grădiștei lotul pentru sezonul 2018-2019 va fi complet.
Publicat în Volei	| Etichete Bogdan Paul, Divizia A1, UVT Agroland, volei feminin	| Lasă un comentariu
Petra și Iancu, de la UVT Agroland, prind lotul pentru preliminariile Campionatului European
miercuri 8 aug. 2018, de webmaster
Două jucătoare de la UVT Agroland Timișoara au fost reținute în lotul naționalei feminine de volei a României pentru meciurile din Grupa F de calificare la Campionatul European din 2019, programate în această lună. Atacantele centrale Andreea Petra și Roxana Iancu se află printre cele 14 voleibaliste cu care staff-ul tehnic al naționalei va aborda primele patru partide din preliminariile Euro Volley Women.
Publicat în Volei	| Etichete Andreea Petra, Euro Volley Women, lot România, Roxana Iancu, UVT Agroland	| Lasă un comentariu
Coordonatoarea Slovaciei, la Agroland Timișoara după titlul în Ungaria și Cupa Europei Centrale
luni 23 iul. 2018, de webmaster
volei-timisoara.ro anunță că Barbora Kosekova, coordonatoare a naționalei Slovaciei, va evolua în următorul sezon pentru UVT Agroland Timișoara, a cincea clasată în Divizia A1 ajungând la un acord cu jucătoarea care a câștigat în ultimul sezon titlul în Ungaria și MEVZA Cup, alături de Linamar Bekescsaba.
Publicat în Volei	| Etichete Barbora Kosekova, Divizia A1, Linamar Bekescsaba, MEVZA Cup, UVT Agroland, volei	| Lasă un comentariu
Bacșiș și Petra, primele în plan individual în Divizia A1 înaintea primirii campioanei aflate între două jocuri din Champions League, ca lider
miercuri 21 feb. 2018, de webmaster
UVT Agroland găzduiește duminică de la ora 18:30 al doilea joc din sezonul regular în sala ”Constantin Jude”, după cel din tur cu lugojencele, ocazia specială fiind conferită în ultima etapă a returului Diviziei A1 de volei feminin de vizita triplei campioane naționale la zi CS Volei-Alba Blaj, descinzând pe Bega între ultimele apariții din faza grupelor în CEV Champions League, una mâine la Sibiu cu polonezele și alta pe 27 februarie în Elveția. Iar timișorencele primesc a doua clasată dintr-o poziție notabilă în calitate de nou-promovate, atât în plan colectiv, pe locul 4, la 3 puncte de podium respectiv la doar 7 de ardelence, cât și în plan individual, două dintre sportivele bănățencelor dominând ierarhii specifice.
Publicat în Volei	| Etichete Andreea Petra, Champions League, Divizia A1, Roxana Bacșiș, sport, UVT Agroland, UVT Agroland - Volei-Alba Blaj, volei feminin	| Lasă un comentariu
Moș Nicolae a trecut în ajun pe la fileul copiilor de la CSȘ Bega
marți 5 dec. 2017, de webmaster
În seara de ajun, Moș Nicolae și-a golit pe rând sacul cu cadouri, iar între etapele de campionat pe terenuri din Ardeal, la Târgu Mureș și Blaj, voleibalistele prim-divizionarei UVT Agroland i-au fost ajutoare Moșului în vizita surpriză la fileul sălii timișorene ”Mircea Albu”, la antrenamentul copiilor născuți în anii 2006, 2007, 2008 și 2009, juniori și junioare de la CSȘ Bega.
Publicat în Volei	| Etichete ajun Moș Nicolae, CSŞ Bega, Galerie foto, Moş Nicolae, sport, UVT Agroland	| Lasă un comentariu
Campionatul Municipal Timișoara de volei amator, înaintea ediției a V-a, din 23 octombrie: o întrecere mereu în creștere
joi 5 oct. 2017, de webmaster
La orele toamnei, conform tradiției, pornește la drum o nouă ediție a Campionatului Municipal Timișoara de volei amator, de la an la an mai atractiv și bine organizat. Iar sufletiștii care au întreținut vie flacăra întrecerii țin ca sezonul 2017-2018, al cincilea din acest deceniu, să mențină tendința ascendentă a competiției, invitându-i deopotrivă la start pe amatorii jocului la fileu iar întru susținerea acestei inițiative de succes pe eventualii sponsori ai concursului. De ce ar merita să li se alăture, explică tocmai protagoniștii...
Publicat în Sport de masă, Volei	| Etichete buget, Campionatul Municipal Timișoara volei amator, ConVolTim, CS Alternative, facebook, fileu, Gugulanii Caransebes, mediatizare, organizare, sport, UMF Timişoara, UVT Agroland, volei	| Lasă un comentariu
Cupa Agroland Timișoara, la finele lunii, cu campioanele din România și Ungaria, Blaj și Békéscsaba, și promovatele UVT Agroland și U NTT Data Cluj
luni 18 sept. 2017, de webmaster
Sub titlul ”Cupa Agroland Timișoara - tablou complet”, nou-promovata în Divizia A1 de volei feminin UVT Agroland anunță găzduirea la încheierea acestei luni a unui patrulater amical internațional cu participarea campioanelor naționale la zi din România și Ungaria, detalii adiționale fiind furnizate în articolul de pe site-ul oficial al clubului roșu-alb-negru.
Publicat în Volei	| Etichete antrenamente la comun, Bogdan Paul, CS Volei Alba Blaj, CSM Lugoj, Cupa Agroland Timisoara, Linamar Bekescsaba, Roxana Bacșiș, sport, turneu amical internațional, U NTT Data Cluj, UVT Agroland	| Lasă un comentariu
UVT Agroland, de vineri în cantonament, amicale în septembrie. Bogdan Paul: ”Să o luăm treptat și cred că vom face o figură frumoasă”
joi 10 aug. 2017, de webmaster
UVT Agroland a demarat antrenamentele înaintea primului sezon în elita voleiului feminin românesc, Divizia A1, iar vineri va pleca într-un cantonament montan de 12 zile, la Cheile Grădiștei, urmând ca jocurile de verificare să înceapă în luna septembrie. Până atunci, câteva idei la startul pregătirilor de vară, prin spusele sportivelor nou achiziționate și ale antrenorului principal...
Publicat în Volei	| Etichete antrenamente, Bogdan Paul, cantonament, Divizia A1, joc amical, Roxana Bacșiș, sport, turneu pregătire, UVT Agroland, volei	| Lasă un comentariu
UVT Agroland, plus cu multiple stele de campioană: Roxana Bacșiș
marți 1 aug. 2017, de webmaster
Ziua și transferul în cazul nou-promovatei în elita voleiului feminin românesc UVT Agroland, care anunță și cooptarea Roxanei Bacșiș, campioană a României cu cluburi și în decenii diferite, ”tricolora” trăgător universal și principală marcatoare cu 188 de puncte în CEV Challenge Cup 2015/6 cu câștigătoarea CSM București alegând gruparea timișoreană după un an în preajma fileului din Franța dar și după ce în urmă cu două luni era dată ca înregimentată de însăși campioana la zi Volei Alba Blaj.
Publicat în Volei	| Etichete achiziţie, Divizia A1, Roxana Bacșiș, sport, trăgător universal, UVT Agroland, volei feminin	| Lasă un comentariu
UVT Agroland încinge campania de achiziții cu aducerea Dianei Cărbuneanu
luni 31 iul. 2017, de webmaster
Nou-promovata în Divizia A1 de volei feminin UVT Agroland Timișoara a întețit ritmul achizițiilor în perspectiva campionatului ce va demara în 10 echipe peste două luni și jumătate prin a coopta o altă extremă, la puține zile după ce anunța transferul Arianei Pîrv. Acum este vorba despre Diana Cărbuneanu, trecută și ea pe la CSM București și care în sezonul trecut a jucat la SCM Pitești, a zecea în ierarhia finală dar care grupare a renunțat în această vară la locul în elită.
Publicat în Volei	| Etichete achiziţie, Ariana Pîrv, Diana Balintoni, Diana Cărbuneanu, Divizia A1, sport, transfer, UVT Agroland, volei feminin	| Lasă un comentariu
UVT Agroland anunță cooptarea tinerei extreme Ariana Pîrv
vineri 28 iul. 2017, de webmaster
UVT Agroland anunță pe propriul site volei-timisoara.ro achiziționarea tinerei extreme Ariana Pîrv, a doua sosire în efectivul nou-promovatei în elită, fiind vorba despre o sportivă repatriată anul trecut din Italia și care de atunci a devenit vicecampioană a țării cu CSM București, totodată nepoată a nimeni alteia decât Cristina Pîrv, ex-campioană inclusiv peste hotare în Italia și Brazilia și învestită în 2016 ambasadoare a voleiului românesc în lume.
Publicat în Volei	| Etichete achiziţie, Ariana Pîrv, Cristina Pîrv, CSM Bucureşti, Divizia A1, extremă, sport, UVT Agroland, volei feminin	| Lasă un comentariu
CSU Vest Timișoara preia în elita masculină Divizia A1 locul Caransebeșului. Programul în noul sezon de campionat și Cupa României, și pentru prim-divizionarele timișene de fete, CSM Lugoj și UVT Agroland
marți 6 iun. 2017, de webmaster
Universitatea de Vest Timișoara a optat pentru acceptarea invitației Federației Române de Volei de a prelua în viitoarea ediție a campionatului masculin din Divizia A1 poziția rămasă vacantă prin retragerea din competiție a secund clasatei în play-out-ul zonei locurilor 7-12 în sezonul recent încheiat, CS Volei Caransebeș. CSU Vest, învingătoare luna trecută în faza play-off a Diviziei A2 Vest dar ratând apoi la turneul de promovare accederea în elita A1, în urma calificatelor CS Dinamo și CSȘ2 Baia Mare, readuce astfel întrecerea masculină prim-divizionară pe malurile Begăi în premieră după campania 2011-2012, în care nou-promovata ”U” câștiga un joc din 22 de meciuri în sezonul regulat și retrograda după dublul eșec din play-out cu CSM Agronomia București, ultimul, pe 23 martie 2012, la Timișoara, cu 1:3. Iată programul de care vor avea parte universitarii bănățeni în A1 și Cupa României 2017/8, dar și cel al prim-divizionarelor feminine timișene CSM Lugoj și UVT Agroland, ca nou-promovată, în campionat respectiv cupă...
Publicat în Volei	| Etichete CSM Lugoj, CSU Vest Timisoara, Divizia A1, program Cupa României, program Divizia A1, program etape, sport, UVT, UVT Agroland, Volei Caransebeș, volei masculin	| Lasă un comentariu
UVT Agroland, campioană a țării la junioare. CSȘ Lugoj, locul 4 în faza finală de la Buziaș, Vanja Grbic prezent
ACS UVT Agroland Timișoara și-a adjudecat și în acest sezon un titlu național în întrecerile juvenile ale Federației Române de Volei, de astă dată la cea mai mare categorie de vârstă, în Divizia Juniori, triumfând pe linie în faza finală găzduită timp de 5 zile în sala de sport din Buziaș, unde trei dintre campioane și-au apropiat și distincții pentru nominalizări individuale, iar reușita sportului la fileu timișean a fost completată de poziția ocupată de CSȘ Lugoj în imediata apropiere a podiumului de premiere, pe locul 4 din șase grupări, precum și în plan organizatoric, ca derulare a întrecerii dar și prezență și implicare în eveniment a ex-campionului olimpic și multiplu medaliat continental și mondial Vladimir „Vanja” Grbić.
Publicat în Juniori, Volei	| Etichete Bogdan Paul, CSŞ Lugoj, Divizia juniori, faza finală, FRV, sala sport Buzias, sport, UVT Agroland, Vanja Grbic, volei feminin	| Lasă un comentariu
Vesticele se impun în minimum de seturi în prima zi a turneului de promovare. Doar două seturi din cele șase au fost echilibrate până spre final (FOTO)
sâmbătă 13 mai 2017, de Andreea Vlase
UVT Agroland Timișoara și CS Universitatea Cluj s-au impus în trei seturi în partidele din prima zi a turneului de promovare. CS Universitatea Cluj a trecut de CSM LPS 2007 Focșani cu 25-12, 25-13 și 25-15. Gazdele de la Agroland au avut parte de două seturi mai disputate cu Rapidul, primul și al treilea, în care s-au distanțat pe final. A doua partidă a zilei s-a încheiat cu 25-19, 25-12 și 25-18 pentru elevele lui Bogdan Paul.
Publicat în Volei	| Etichete CSM LPS 2007 Focșani, Rapid București, turneu promovare volei feminin, U Cluj, UVT Agroland	| Lasă un comentariu
România U18, victorie la debutul în Campionatul European feminin, 3:2 cu Serbia
duminică 2 apr. 2017, de webmaster
Cu junioare din voleiul secund-divizionar timișorean printre principalele protagoniste, Adelina Ungureanu detașându-se cu totalul de 24 de puncte adjudecate pentru ”tricoloare” dintre care 8 pe serviciul advers iar Aurora Bianca Pașca excelând cu cel mai mare număr de ași, cinci, selecționata sub 18 ani a României a câștigat la debutul de sâmbătă seară în ediția din acest an a turneului final al Campionatului European U18 din Olanda, dispunând cu 3:2 de vecinele sârboaice la capătul a aproape două ore și jumătate de joc efectiv, 143 de minute.
Publicat în Juniori, Volei	| Etichete Adelina Ungureanu, Bianca Pașca, CE U18, Florina Murariu, România - Serbia 3-2, România U18, sport, UVT Agroland, volei feminin	| Comentariile sunt închise pentru România U18, victorie la debutul în Campionatul European feminin, 3:2 cu Serbia
CSU Vest Timișoara la Zalău iar UVT Agroland și CSU Politehnica la Cluj în turneele play-off din A2 Vest
Secund-divizionarele Timișoarei vor juca în Ardeal în cadrul turneelor play-off din Divizia A2 Vest, UVT Agroland și CSU Politehnica în patrulaterul feminin ce va fi găzduit în perioada 12-14 aprilie de CS ”U” Cluj iar CSU Vest în cel masculin, organizat în intervalul 1-3 mai de ACS Volei Club Zalău 2015.
Publicat în Volei	| Etichete baraj de promovare, CSU Politehnica, CSU Vest, Divizia A2 Vest, sport, turneu play-off, U Cluj, UVT Agroland, volei feminin, Zalău	| Comentariile sunt închise pentru CSU Vest Timișoara la Zalău iar UVT Agroland și CSU Politehnica la Cluj în turneele play-off din A2 Vest
UVT Agroland, 3:0 și în returul cu CSU Oradea, în Bihor
sâmbătă 18 feb. 2017, de webmaster
Voleibalistele de la UVT Agroland Timișoara au încheiat cu încă o victorie parcursul în sezonul regular din Divizia A2 Vest, pe care l-au câștigat clar și la pas, fără înfrângere și fără a mai fi pierdut un set de peste 3 luni de zile.
Publicat în Volei	| Etichete Adelina Ungureanu, Alexandra Dăniloaia, Bianca Pașca, Bogdan Paul, CSU Oradea - UVT Agroland 0-3, Divizia A2 Vest, Florina Murariu, România U18, sport, UVT Agroland	| Comentariile sunt închise pentru UVT Agroland, 3:0 și în returul cu CSU Oradea, în Bihor
CSU UV Timișoara, triumf neconvingător la Dej. CSU Politehnica, înfrângere acasă
duminică 12 feb. 2017, de webmaster
Penultima etapă din returul sezonului regular în Divizia A2 Vest a adus o victorie în deplasare grupării masculine universitare, un eșec pe teren propriu alb-violetelor Politehnicii la ultima apariție înaintea fazei play-off și un week-end de așteptare pentru liderul câștigător al seriei feminine, UVT Agroland, dat fiind întreruperea aparițiilor celor de la CSU Medicina CNUE Târgu Mureș pe fondul oferirii mai multor componente selecționatei naționale juvenile ce pregătește alinierea la nivel continental inter-țări.
Publicat în Volei	| Etichete CSS CNE Lapi Dej, CSU Poli - CSU Oradea 1-3, CSU UVT, Divizia A2 Vest, Play off, Sorin Grădinaru, sport, UVT Agroland, volei	| Comentariile sunt închise pentru CSU UV Timișoara, triumf neconvingător la Dej. CSU Politehnica, înfrângere acasă
UVT Agroland, 3:0 în deplasare în Divizia A2 Vest și în Divizia Juniori
luni 21 nov. 2016, de webmaster
Final de săptămână cu apariții de succes în zile consecutive pentru voleibalistele în roșu-alb-negru, câștigătoare în marja a doar 44-46 de puncte cedate și în cel mai mic număr de seturi atât pe terenul ”pepinierei” târg-mureșene, în eșalonul secund divizionar de senioare, cât și în fief-ul concitadinei CSȘ Bega, în seria vestică a Diviziei Juniori.
Publicat în Volei	| Etichete Bogdan Paul, CSS Bega - Agroland 0-3, Divizia A2 Vest, Divizia juniori, Medicina - Agroland 0-3, sport, UVT Agroland, volei feminin	| Comentariile sunt închise pentru UVT Agroland, 3:0 în deplasare în Divizia A2 Vest și în Divizia Juniori
GALERIE FOTO. UVT Agroland risipește un avantaj de două seturi dar câștigă derby-ul cu ”U” Cluj, 3:2
duminică 13 nov. 2016, de webmaster
UVT Agroland nu mai deține punctajul maxim în noul sezon al Diviziei A2 Vest de volei feminin după ce a fost egalată la seturi de la 2:0 în derby-ul de sâmbătă de la 12,30 al întrecerii din această parte de țară, dar chiar și așa s-a impus în cele din urmă în cel mai dificil examen pe teren propriu din sezonul regular, în compania unei prim-divizionare până în primăvara acestui an.
Publicat în Volei	| Etichete Daniel Banu, Divizia A2 Vest, Galerie foto, Lakovic, sport, UVT Agroland, UVT Agroland - U Cluj 3-3, volei feminin	| Comentariile sunt închise pentru GALERIE FOTO. UVT Agroland risipește un avantaj de două seturi dar câștigă derby-ul cu ”U” Cluj, 3:2
Andrea Lakovic, prima străină pentru UVT Agroland
duminică 2 oct. 2016, de webmaster
UVT Agroland a încheiat campania de achiziții pentru noul sezon prin cooptarea muntenegrencei Andrea Lakovic, devenită prima sportivă din străinătate din istoria grupării roș-alb-negru, venind să completeze grupul jucătoarelor cu experiență care să propulseze formația timișoreană spre elita Divizia A1.
Publicat în Volei	| Etichete Andrea Lakovic, Divizia A1, Luka Bar, sport, UVT Agroland, volei feminin	| Comentariile sunt închise pentru Andrea Lakovic, prima străină pentru UVT Agroland
Timișoreancă repatriată de UVT Agroland, Daniela Lupescu
vineri 30 sept. 2016, de webmaster
Daniela Lupescu este al cincilea transfer din presezon al secund-divizionarei de volei feminin UVT Agroland Timișoara, după Diana Tătaru, Mihaela Ozun, Daria Popa Calotă și Bianca Pașca. Dublă medaliată cu argint în Cupa Balcanică, medaliată cu bronz în Cupa României și cu o experiență de aproape un deceniu pe prima scenă a voleiului feminin românesc, Danielei Lupescu a semnat pe două sezoane cu clubul roș-alb-negru.
Publicat în Volei	| Etichete CSM Lugoj, Daniela Lupescu, Divizia A2 Vest, sport, UVT Agroland, volei feminin	| Comentariile sunt închise pentru Timișoreancă repatriată de UVT Agroland, Daniela Lupescu
Începe Divizia Juniori la fileul feminin al Campionatului Național, tot cu 3 cluburi timișene, din care unul debutează acasă
vineri 23 sept. 2016, de webmaster
La finalul acestei săptămâni pornește la drum într-o formulă lărgită Divizia Juniori a Campionatului Național de volei feminin, cu opt serii față de cele 7 din sezonul trecut și un număr mai mare de cluburi în grupa garniturilor timișorene, în creștere tot cu o unitate, de la 4 la 5. Iar în Seria G, cu pricina, vicecampioană națională la zi UVT Agroland Timișoara abordează întrecerea cu un obiectiv clar, și anume titlul național, printr-o primă reprezentație acasă, contra orădencelor, pe când colega de grupă CSȘ Bega va juca în Bihor, la CSȘ Ștei, iar CSȘ Lugoj, în cvintetul echipelor Seriei F, la CNNT Craiova.
Publicat în Juniori, Sport juvenil, Volei	| Etichete Bogdan Paul, CSŞ Bega, CSŞ Lugoj, Dan Jitaru, Divizia juniori, sport, UVT Agroland, volei feminin	| Comentariile sunt închise pentru Începe Divizia Juniori la fileul feminin al Campionatului Național, tot cu 3 cluburi timișene, din care unul debutează acasă

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM